CELEX: 62005TA0037
Language: hu
Date: 2011-03-08 00:00:00
Title: T-37/05. sz. ügy: A Törvényszék 2011. március 8-i ítélete — World Wide Tobacco España kontra Bizottság ( „Verseny — Kartellek — A nyersdohány felvásárlásának és elsődleges feldolgozásának spanyol piaca — Az EK 81. cikk megsértését megállapító határozat — Az árak rögzítése és a piac felosztása — Bírságok — Elrettentő hatás — Egyenlő bánásmód — Enyhítő körülmények — A forgalom 10 %-os felső határa — Együttműködés” )

16.4.2011   
            
            
               HU
            
            
               Az Európai Unió Hivatalos Lapja
            
            
               C 120/11
            
         A Törvényszék 2011. március 8-i ítélete — World Wide Tobacco
   España kontra Bizottság
   (T-37/05. sz. ügy) (1)
   
   (Verseny - Kartellek - A nyersdohány felvásárlásának és elsődleges feldolgozásának spanyol piaca - Az EK 81. cikk megsértését megállapító határozat - Az árak rögzítése és a piac felosztása - Bírságok - Elrettentő hatás - Egyenlő bánásmód - Enyhítő körülmények - A forgalom 10 %-os felső határa - Együttműködés)
   2011/C 120/27
   Az eljárás nyelve: spanyol
   
      Felek
   
   
      Felperesek: World Wide Tobacco España, SA (Madrid, Spanyolország) (képviselők kezdetben: M. Odriozola Alén, M. Marañon Hermoso és A. Emch, később: M. Odriozola Alén, M. Barrantes Diaz és A. João Vide ügyvédek)
   
      Alperes: Európai Bizottság (képviselők: F. Castillo de la Torre és É. Gippini Fournier meghatalmazottak)
   
      Az ügy tárgya
   
   Az [EK] 81. cikk (1) bekezdésének alkalmazására vonatkozó eljárásban (COMP/C.38.238/B.2 — „nyersdohány — Spanyolország”-ügy) 2004. október 20-án hozott C(2004) 4030 végleges bizottsági határozatban a felperessel szemben kiszabott bírság összegének csökkentése iránti kérelem.
   
      Az ítélet rendelkező része
   
   
               1.
            
            
               A Törvényszék az [EK] 81. cikk (1) bekezdésének alkalmazására vonatkozó eljárásban (COMP/C.38.238/B.2 — „nyersdohány — Spanyolország”-ügy) 2004. október 20-án hozott C(2004) 4030 végleges bizottsági határozat 3. cikkében a World Wide Tobacco España, SA-val szemben kiszabott bírság összegét 1 579 500 euróban állapítja meg.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               A World Wide Tobacco España viseli saját költségeinek háromnegyedét és az Európai Bizottság részéről felmerült költségek háromnegyedét, ez utóbbi pedig viseli saját költségeinek egynegyedét és a World Wide Tobacco España részéről felmerült költségek egynegyedét.
            
         
      (1)  HL C 82., 2005.4.2.